
L04-1 โครงการ(ภาษาไทย)
โครงการบริการวิชาการภายใต้สถาบันอุดมศึกษาเพื่อการพัฒนาท้องถิ่นอำเภอคลองใหญ่จังหวัดตราดคณะมนุษยศาสตร์และสังคมศาสตร์มหาวิทยาลัยราชภัฏรำไพพรรณีปีที่ 2

L04-2 โครงการ(ภาษาอังกฤษ)
The Academic Service Project under Higher Education Institutions for Local Development, implemented by the Faculty of Humanities and Social Sciences, RambhaiBarni Rajabhat University, in Khlong Yai District, Trat Provin

L04-4 บทนำ
คณะมนุษยศาสตร์และสังคมศาสตร์มหาวิทยาลัยราชภัฏรำไพพรรณีมีภารกิจหลักในการพัฒนาท้องถิ่นสู่ความยั่งยืน โดยส่งเสริมให้บุคลากรดำเนินงานในการบริการวิชาการโดยใช้ชุมชนเป็นฐาน ตอบสนองความต้องการของชุมชนท้องถิ่น เพื่อขับเคลื่อนการดำเนินงานของมหาวิทยาลัยในสถานะการเป็นสถาบันอุดมศึกษาเพื่อการพัฒนาท้องถิ่น โดยอาศัยวิธีวิทยาแนวทางสหวิทยาการแบบก้าวข้ามพ้นสาขาที่มุ่งเน้นการทำงานในรูปแบบขององค์รวมที่อาศัยการดำเนินงานในการบูรณาการองค์ความรู้ของศาสตร์ที่มีความหลากหลายรวมถึงการดำเนินงานในการร่วมกันคิดและการนำเสนอกิจกรรมดำเนินงานร่วมกับท้องถิ่นทั้งในการนำเสนอปัญหากิจกรรมการดำเนินการและปฏิบัติการร่วมกัน	อำเภอคลองใหญ่เป็นอำเภอหนึ่งของจังหวัดตราดซึ่งมีบริเวณที่มีแผ่นดินแคบที่สุดในประเทศไทยและยังเป็นอำเภอที่มีความหนาแน่นของประชากรสูงที่สุดในภาคตะวันออก (ไม่นับรวมอำเภอเมือง) ประชาชนที่อาศัยอยู่ในอำเภอคลองใหญ่ยาวไปถึงหาดเล็กนั้นเป็นคนไทยและพูดไทยทั้งสิ้นโดยพบว่ายังมีคนไทยที่ยัง  พูดไทยได้ในชีวิตประจำวันหลงเหลืออยู่ในจังหวัดเกาะกงที่อยู่ถัดจากอำเภอคลองใหญ่นี้ ถึง 25% ที่ยังใช้ภาษาไทยอยู่ นับเป็นความทับซ้อนทางด้านภูมิศาสตร์ที่สามารถพบได้ทั่วไปตามพรมแดนระหว่างประเทศไทยและเพื่อนบ้านที่มีพรมแดนติดกัน นอกจากนี้ เมื่อวิเคราะห์จุดแข็งพบว่าอำเภอคลองใหญ่มีความสำคัญในการเป็นประตูฝั่งตะวันออกของไทยบนแนวระเบียงเศรษฐกิจและการท่องเที่ยวเชื่อมโยง 3 ประเทศได้แก่ไทยกัมพูชาและเวียดนามและจะเป็นการเชื่อมโยง (Connectivity) ด้วยเส้นทาง R10 หรือ AH123 ระหว่างประเทศไทยกับเขตเศรษฐกิจพิเศษเกาะกงของกัมพูชาไปสู่ท่าเรือสีหนุวิลล์ แต่ที่ผ่านมามีการกำหนดฐานะ (Positioning) ของการเป็นเขตเศรษฐกิจพิเศษของอำเภอคลองใหญ่แต่ยังไม่มีความชัดเจนดังเช่นโครงการนำร่องอื่น ๆ ซึ่งภายหลังการประกาศเป็นเขตเศรษฐกิจพิเศษภาคตะวันออกประชาชนในพื้นที่ยังไม่มีส่วนในการมีส่วนร่วมรับผลประโยชน์กับโครงการดังกล่าวแต่อย่างใดทั้งทางด้านการท่องเที่ยวการค้าชายแดนหรือการมีส่วนร่วมในการแสดงความคิดเห็น	ด้วยศักยภาพของพื้นที่ที่จะสามารถเป็นช่องทางสร้างอาชีพและเพิ่มรายได้ หรือสร้างความเข้มแข็งให้กับชุมชนสามารถพึ่งตนเองได้อีกทั้งทรัพยากรในพื้นที่ทั้งทรัพยากรทางทะเลและชายฝั่งรวมถึงการเกษตรกรรมนั้น ทำให้อำเภอคลองใหญ่มีความหลากหลายของพื้นที่และเป็นประตูฝั่งตะวันออกของไทย  จึงทำให้มีความจำเป็นในการดำเนินงานของคณะมนุษยศาสตร์และสังคมศาสตร์ที่จะต้องดำเนินงานภายใต้  การใช้ชุมชนเป็นฐาน เพื่อทำงานในประเด็นสาธารณะที่สอดคล้องกับความต้องการเร่งด่วนของชุมชน เพื่อให้สอดคล้องกับการขับเคลื่อนภารกิจในด้านการบริการวิชาการ จึงทำให้มีแนวคิดการพัฒนาและการแก้ไขปัญหาหรือสนองความต้องการของประชาชนในท้องถิ่น ซึ่งอาจเป็นพื้นที่ที่อ่อนไหวต่อปัญหาโดยเฉพาะปัญหาสาธารณะเช่นปัญหาสิ่งแวดล้อมแรงงานต่างด้าวตลอดจนการจัดการกับปัญหาสาธารณะในรูปแบบอื่น ๆ เป็นต้นเพื่อเป็นการสร้างองค์ความรู้การแก้ไขปัญหาที่ตรงประเด็นให้แก่ชุมชนจากแนวคิดดังกล่าวคณะมนุษยศาสตร์และสังคมศาสตร์ จึงได้มีโครงการบริการวิชาการภายใต้สถาบันอุดมศึกษาเพื่อการพัฒนาท้องถิ่น อำเภอคลองใหญ่จังหวัดตราดขึ้น เพื่อดำเนินโครงการบริการวิชาการในการสร้างความมั่นคงทางสิ่งแวดล้อม อาหารและการสร้างความมั่นคงในด้านอื่น ๆ หรือการแก้ปัญหาสาธารณะของชุมชน	ทางคณะกรรมการโครงการบริการวิชาการอำเภอคลองใหญ่มีแผนการพัฒนาท้องถิ่นในระยะ 3 ปี (2567-2569) ในส่วนของระยะที่ 1 ได้ดำเนินการวิเคราะห์และสรุปประเด็นปัญหาร่วมกับชุมชน พบว่าในพื้นที่ชุมชนบ้านคลองมะขามสามารถพัฒนาผลิตภัณฑ์ชุมชนไปสู่ผลิตภัณฑ์เพื่อการท่องเที่ยวได้ โดยเฉพาะการนำเนื้อหอยแมลงภู่สดมาแปรรูปเป็นหอยสามรสซึ่งสามารถเพิ่มช่องทางทางการตลาดได้เพิ่มขึ้น ลดปัญหาการเลี้ยงหอยแมลงภู่เพื่อขายเนื้อสดที่เกิดภาวะไม่มีผู้รับซื้อได้ ซึ่งทางคณะผู้ดำเนินโครงการได้มีการพัฒนาผลิตภัณฑ์ชุมชนไปสู่ผลิตภัณฑ์เพื่อการท่องเที่ยว โดยใช้เวทีกิจกรรมเชิงปฏิบัติการแปรรูปหอยแมลงภู่สดเป็นหอยแมลงภู่สามรส ทั้งนี้ กิจกรรมการพัฒนาดังกล่าวผู้เข้าร่วมโครงการจะได้รับองค์ความรู้และแนวทางการปฏิบัติ ได้แก่สูตรหอยแมลงภู่สามรสและกระบวนการแปรรูปซึ่งสามารถนำไปต่อยอดเป็นผลิตภัณฑ์เพื่อการท่องเที่ยวในชุมชนได้ ซึ่งจากการดำเนินโครงการดังกล่าวสามารถพิจารณาผลกระทบในเชิงบวกต่อชุมชนในด้านต่างๆ อย่างไรก็ดีทางคณะผู้ดำเนินงานได้มีแผนดำเนินกิจกรรมต่อเนื่องในปีที่ 2 (ปีงบประมาณ 2568) ได้มีเป้าหมายในระยะต่อไปได้แก่การยกระดับมาตรฐานผลิตภัณฑ์ชุมชนไปสู่ผลิตภัณฑ์เพื่อการท่องเที่ยวเพื่อนำไปสู่การผลิตภัณฑ์ชุมชนมีคุณภาพและตรงตามมาตรฐานและการพัฒนาภาพลักษณ์ของผลิตภัณฑ์ให้เหมาะสมกับตลาดต่อไป

L04-5 กระบวนการ
1. ประชุมและแต่งตั้งคณะกรรมการดำเนินงานธันวาคม 25672. วางแผนการดำเนินงานมกราคม 25683. ดำเนินการจัดโครงการดังนี้กิจกรรมที่ 1 การประชุมเชิงปฏิบัติการวางแผนยกระดับมาตรฐานผลิตภัณฑ์ชุมชนไปสู่ผลิตภัณฑ์เพื่อการท่องเที่ยว อำเภอคลองใหญ่จังหวัดตราดกุมภาพันธ์ 2568กิจกรรมที่ 2 การประชุมเชิงปฏิบัติการยกระดับมาตรฐานผลิตภัณฑ์ชุมชนไปสู่ผลิตภัณฑ์เพื่อการท่องเที่ยว อำเภอคลองใหญ่จังหวัดตราดมีนาคม 2568กิจกรรมที่ 3 การประชุมเชิงปฏิบัติการเพื่อถอดบทเรียนการยกระดับมาตรฐานผลิตภัณฑ์จากการพัฒนาเชิงพื้นที่ อำเภอคลองใหญ่จังหวัดตราด	มิถุนายน 25674. การสรุปประเมินผลกรกฎาคม 2568

L04-6 ผลการดำเนินงาน
กิจกรรมที่ 1 การประชุมเชิงปฏิบัติการวางแผนยกระดับมาตรฐานผลิตภัณฑ์ชุมชนไปสู่ผลิตภัณฑ์เพื่อการท่องเที่ยว ผลลัพธ์ที่เกิดขึ้นได้แก่ ชุมชนได้รับความรู้และแนวทางในการวางแผนยกระดับผลิตภัณฑ์มีการสรุปข้อมูลแผนยกระดับผลิตภัณฑ์ชุมชนสู่มาตรฐานสากลของชุมชนบ้านคลองมะขาม และส่งเสริมความร่วมมือและความเข้มแข็งในกระบวนการมีส่วนร่วมระหว่างมหาวิทยาลัยกับชุมชน          กิจกรรมที่ 2 การประชุมเชิงปฏิบัติการยกระดับมาตรฐานผลิตภัณฑ์ชุมชนไปสู่ผลิตภัณฑ์เพื่อการท่องเที่ยว ผลลัพธ์จากกิจกรรมนี้ได้แก่ชุมชนบ้านคลองมะขามสามารถพัฒนาผลิตภัณฑ์ท้องถิ่นเช่นการแปรรูปเนื้อหอยแมลงภู่เป็นหอยแมลงภู่สามรสเพื่อลดปัญหาการพึ่งพาตลาดเนื้อหอยสด สร้างความรู้แก่ชุมชนเกี่ยวกับสูตรและกระบวนการแปรรูปที่สามารถต่อยอดสู่ผลิตภัณฑ์ท่องเที่ยว และปูทางไปสู่การจัดทำและรับรองมาตรฐานคุณค่าทางโภชนาการของผลิตภัณฑ์          กิจกรรมที่ 3 การประชุมเชิงปฏิบัติการเพื่อถอดบทเรียนการยกระดับมาตรฐานผลิตภัณฑ์จากการพัฒนาเชิงพื้นที่ ผลการดำเนินงานสามารถรวบรวมองค์ความรู้และบทเรียนจากการดำเนินการตลอดทั้งโครงการช่วยชุมชนต่อยอดและนำบทเรียนไปปรับใช้จริง และวางรากฐานเครือข่ายความร่วมมือเพื่อการพัฒนาท้องถิ่นอย่างยั่งยืน

L04-7 ภาพก่อนดำเนินโครงการแนบรูปไม่เกิน 6 ภาพ

L04-8 ภาพหลังดำเนินโครงการแนบรูปไม่เกิน 6 ภาพ

L04-9 สรุปผลการดำเนินงาน
โครงการบริการวิชาการในการยกระดับมาตรฐานผลิตภัณฑ์ชุมชนบ้านคลองมะขาม มีการดำเนินงานผ่านกิจกรรมหลัก 3 กิจกรรมอย่างต่อเนื่องโดยเริ่มจากการจัดประชุมเชิงปฏิบัติการวางแผนร่วมกับชุมชน ทำให้ชาวบ้านได้รับความรู้และเห็นแนวทางชัดเจนในการยกระดับผลิตภัณฑ์ของตนเอง พร้อมทั้งได้กำหนดแผนการพัฒนาให้สอดคล้องกับมาตรฐานสากล กิจกรรมนี้ยังช่วยเสริมสร้างความร่วมมือและความเข้มแข็งระหว่างมหาวิทยาลัยกับชุมชนให้แน่นแฟ้นขึ้น จากนั้น ชุมชนได้เข้าร่วมกิจกรรมเวิร์กช็อปที่เน้นการลงมือปฏิบัติในการพัฒนาผลิตภัณฑ์ โดยนำความรู้ไปใช้แปรรูปวัตถุดิบท้องถิ่นเช่นการผลิตหอยแมลงภู่สามรสทำให้สามารถเพิ่มมูลค่าผลิตภัณฑ์และลดการพึ่งพาตลาดดั้งเดิม ชุมชนยังได้เรียนรู้กระบวนการแปรรูปและพัฒนาแนวทางในการยกระดับมาตรฐานสินค้า เพื่อเตรียมความพร้อมในการขอรับรองคุณค่าทางโภชนาการในอนาคตในช่วงกิจกรรมท้ายของโครงการได้มีการจัดประชุมถอดบทเรียนร่วมกันกับชุมชนและทุกภาคส่วนเพื่อสรุปองค์ความรู้ประสบการณ์และบทเรียนที่ได้รับตลอดการดำเนินงานชุมชนสามารถนำผลการเรียนรู้เหล่านี้ไปประยุกต์ใช้และต่อยอดในอนาคต อีกทั้งยังเป็นการวางรากฐานและสร้างเครือข่ายความร่วมมือที่แข็งแรง ซึ่งจะเป็นปัจจัยสำคัญในการพัฒนาท้องถิ่นอย่างยั่งยืนต่อไปกล่าวโดยสรุป การดำเนินงานทั้งสามกิจกรรมได้ช่วยพัฒนาศักยภาพของชุมชนบ้านคลองมะขาม ให้สามารถยกระดับผลิตภัณฑ์ของตนเองได้ทั้งในด้านความรู้ทักษะการวางแผนและสร้างความร่วมมือในระยะยาวส่งผลดีต่อการต่อยอดความสำเร็จและการพัฒนาท้องถิ่นในภาพรวม

L04-10 อภิปรายผล
การดำเนินโครงการยกระดับมาตรฐานผลิตภัณฑ์ชุมชนบ้านคลองมะขามจ.ตราดเป็นตัวอย่างของความร่วมแรงร่วมใจระหว่างชุมชนสถาบันอุดมศึกษาและหน่วยงานสนับสนุน โดยมีกระบวนการสำคัญตั้งแต่การประชุมเชิงปฏิบัติการเพื่อระดมความเห็น วางแผนยกระดับผลิตภัณฑ์การส่งเสริมให้ชุมชนเกิดความรู้จริงเชิงการแปรรูปผลิตภัณฑ์และสุดท้ายการถอดบทเรียนบันทึกองค์ความรู้เพื่อวางรากฐานความยั่งยืนแก่ท้องถิ่นผลลัพธ์สำคัญได้แก่การยกระดับความรู้ทักษะการผลิตการสร้างนวัตกรรมอาหารแปรรูปเช่น "หอยแมลงภู่สามรส" ไปจนถึงการสร้างเครือข่ายในชุมชนและการสร้างแนวร่วมเพื่อความยั่งยืน เมื่อเปรียบเทียบกับทฤษฎี "Community-Driven Product Development" (CDPD) หรือการพัฒนาผลิตภัณฑ์ที่ขับเคลื่อนโดยชุมชนเป็นหลักสำคัญที่มุ่งเน้นการมีส่วนร่วมของสมาชิกชุมชนในทุกขั้นตอนตั้งแต่การค้นหาศักยภาพวางแผนร่วมออกแบบพัฒนาตลอดจนการประเมินผล การดำเนินงานที่บ้านคลองมะขามสอดคล้องกับแนวคิดนี้โดยเปิดโอกาสให้ชุมชนเป็นเจ้าของและร่วมตัดสินใจอย่างแท้จริง นำไปสู่ผลิตภัณฑ์ที่ตอบโจทย์ตลาดและยั่งยืนทั้งนี้ เมื่อการประยุกต์เศรษฐกิจสร้างสรรค์และทุนวัฒนธรรมในงานวิจัยของศักดิ์ศรี สืบสิงห์ (2566) ชี้ว่าการพัฒนาผลิตภัณฑ์ชุมชนในยุคใหม่ต้องอาศัยทุนวัฒนธรรมภูมิปัญญาท้องถิ่น และการประยุกต์ใช้ความรู้สมัยใหม่เพื่อให้ผลิตภัณฑ์มีอัตลักษณ์และขยายช่องทางสู่ตลาด ผลการดำเนินงานที่บ้านคลองมะขามสะท้อนแนวคิดนี้ชัดเจนโดยเน้นความรู้ดั้งเดิมและนวัตกรรมแปรรูปอาหารควบคู่กันกล่าวโดยสรุป การดำเนินโครงการบ้านคลองมะขามมีความสอดคล้องกับทฤษฎีพัฒนาผลิตภัณฑ์โดยเน้นชุมชนเป็นศูนย์กลางและอ้างอิงแนวคิดการมีส่วนร่วมแบบเต็มรูปแบบ ตลอดจนการนำองค์ความรู้ดั้งเดิมมาประยุกต์กับแนวคิดเศรษฐกิจสร้างสรรค์และนวัตกรรมปัจจุบัน ตัวอย่างนี้สะท้อนภาพที่ชัดเจนของโมเดลการพัฒนาชุมชนที่แท้จริงตามงานวิจัยทั้งในและต่างประเทศ

